 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኦነግ ምስ መንግስቲ ኢትዮጵያ ዝፈፀሞም ስምምዓት ተጣሒሶም ኢሉ 21 ታሕሳስ 2018 ምንጪ ስእሊ, ONN ኣቦመንበር ግንባር ሓርነት ኦሮሞ ኣቶ ዳውድ ኢብሳ ሎሚ ኣብ ቤት ፅሕፈቶም ኣብ ዝሃቡዎ መግለፂ ውድቦም ምስ መንግስቲ ዝፈፀሞ ስምምዕ ከምዝተጥሓሰ ኣፍሊጦም ኣቶ ዳውድ እቶም ተጣሒሶም ዝበሉዎም ቁልፊ ነጥብታት እቲ ስምምዕ ድማ ዘርዚሮም ብፍላይ ተኹሲ ጠጠው ናይ ምባል ስምምዕ ሓይልታት ፀጥታን ድሕንነትን መንግስቲ ንማንም ዘይወገኑ ክኾኑ ሰራዊት ኦነግ ናብ ምክልኻል ሃገር ክሕወሱን ዝብሉ ይርከቡዎም መንግስቲ ምስ ኦነግ ኣብ ወጻኢ ክዛተዩ ንህዝብና ይቕረታ ንሓትት ለማ መገርሳ ከምኡ ድማ ኣብ ዝሓለፈ 27 ዓመታት ሃለዋቶም ብዛዕባ ዘይተፈለጠ ተወለድቲ ኦሮሞ መንግስቲ ንህዝቢ ግልፂ ክገብርን ኣብቲ ዝሓለፈ ዓመታት ገበን ፈፂሞም ዝበሉዎም ውልቀሰባት ናብ ሕጊ ክቐርቡን ተስማሚዖም ከምዝነበሩ ይዛረቡ ብተወሳኺ ድማ ኩሉ ዘካተተ ኩለመዳይ ለውጢ ንኽግበር ተስማሚዖም ምንባሮም ኣብ መግለፂኦም ኣብሪሆም በቲ ስምምዕ መሰረት ኣስታት 1300 ወተሃደራት ኦነግ ስልጠና ወሲዶም ኣብ ውሽጢ ሓይልታት ፀጥታ መንግስቲ ክሕወሱን ኣርዳይታ ኣብ ዝተብሃለ ቦታ ክሰፍሩን እንተተገብረኳ አመራርሓ ኦነግ ኣባላት ሰራዊቱ ከይርኢ ተኸልኪሉ ይብሉ ኦነግ ዕጥቃዊ ቃልሲ ኣቋሪጹ ናብ ሃገሩ ክኣቱ ተሰማሚዑ ኦነግ ነቲ መለለይኡ ዝኾነ ሕቶ ምግንፃል ገዲፍዎ ድዩ? 